Serhildana Koma Wagner
Serhildana Koma Wagner, serhildaneke ku di 23ê hezîrana sala 2023an de ji aliyê koma leşkerî ya Wagner a rûsî li dijî wezareta parastinê ya rusî û li dijî artêşa rusî pêk hatiye. Rêveberê Koma Wagner Yevgenî Prîgojîn ragihandiye ku "ji bo edaletê" û ji bo rawestandina "xerabiya" fermandariya leşkerî ya Rûsyayê tolhildanek bike û aniye ziman ku 2000 milîsên Koma Wagner di êrîşên roketên artêşa Rusyayê de jiyana xwe ji dest dane. Li gorî îdiayên Prîgojîn 25 hezar milîsên koma Wagner amade ne û Prîgojîn aniye ziman ku milîsên Wagner ji Rostov-on-Don derbasî Rûsyayê bûne û amade ne ku "heta dawiyê" biçin. Karmendên Wagner îdia kirine ku gendelî û kêmasiyên di wezareta derve ya piştî serkevtinên destpêkê yên li dijî Ûkraynayê, pêşkevtinê tine kiriye. Di heman demê de serokê Rûsyayê Vladîmîr Putîn û karbidestên din êrîşên Koma Wagner wekî kiryarên xayîniyên oportunîzmê û desteserkirina desthilatê diyar kirine. Prîgojîn serhildanê wekî tolhildana ku li gorî wî êrîşek li ser hêzên wî ji hêla wezaretê ve binav kiriye. Wî hincetkirina hikûmeta rûsî ya ji bo dagirkirina Rûsyayê ya li ser Ûkraynayê red kir, Wezîrê Parastinê yê Rûsyayê Sergey Şoygu ji ber têkçûn û windahiyên Rûsyayê sûcdar kir û wî bi birêvebirina şer ji bo berjewendiya elîtên rûsî tawanbar kir.